Η **Middle-earth Enterprises**, παλαιότερα γνωστή ως **Tolkien Enterprises**, είναι εμπορική ονομασία για ένα τμήμα της εταιρείας The Saul Zaentz Company, που βρίσκεται στο Μπέρκλεϊ της Καλιφόρνια. Η εταιρεία κατέχει τα παγκόσμια αποκλειστικά δικαιώματα σε ορισμένα στοιχεία των δύο πιο διάσημων λογοτεχνικών έργων του Τζ. Ρ. Ρ. Τόλκιν: Το Χόμπιτ και ο Άρχοντας των Δαχτυλιδιών. Αυτά τα δικαιώματα περιλαμβάνουν τα ονόματα των χαρακτήρων που περιέχονται στα βιβλία καθώς και τα ονόματα των τόπων, των αντικειμένων και των γεγονότων μέσα σε αυτά τα βιβλία,καθώς και ορισμένες σύντομες φράσεις και ρήσεις από τα συγκεκριμένα έργα.

Απο τον Αύγουστο του 2022, η συγκεκριμένη εταιρία ανήκει στην Embracer Group.

Ιστορικό Υπόβαθρο
-----------------

Ο Τζ. Ρ. Ρ. Τόλκιν, ο συγγραφέας των βιβλίων Χόμπιτ και Ο Άρχοντας των Δαχτυλιδιών, πούλησε τα πνευματικά δικαιώματα προσαρμογής σε ταινία, σε θεατρική σκηνή και σε εμπόριο αυτών των έργων στην United Artists το 1968, η οποία με την σειρά της τα πούλησε στην The Saul Zaentz Company το 1976, η οποία και την αδειοδοτεί μέσω της Middle-earth Enterprises. Η United Artists διατήρησε τα πνευματικά δικαιώματα διανομής.

Το 1977, η Rankin/Bass αδειοδοτήθηκε για το δικαίωμα παραγωγής μιας κινουμένων σχεδίων έκδοσης του Χόμπιτ, η οποία μεταδόθηκε στο NBC. Το 1978, η Tolkien Enterprises και η διανομέας United Artists χρηματοδότησαν και κυκλοφόρησαν μια επίσης κινουμένων σχεδίων έκδοση του Άρχοντα των Δαχτυλιδιών σε σκηνοθεσία του Ralph Bakshi, η οποία κάλυψε περίπου το πρώτο μισό του Lord of the Rings.

Το 1999, η εταιρεία διέκοψε τη συμφωνία αδειοδότησης με την Iron Crown Enterprises (ICE) για παιχνίδια ρόλων που διαδραματιζόντουσαν στη Μέση Γη, με αποτέλεσμα η ICE να σταματήσει να αναπτύσσει νέα προϊόντα για αυτήν τη γραμμή. Αυτό συνέβαλε στην υποβολή αίτησης πτώχευσης από το ICE το 2001. Στη συνέχεια, η Tolkien Enterprises έκανε μια νέα συμφωνία αδειοδότησης με την Decipher Inc. για το παιχνίδι The Lord of the Rings Roleplaying, το οποίο δημοσίευσε περιεχόμενο από το 2002 έως το 2006.

Αρχικά, η Miramax υποστήριζε την παραγωγή της σειράς ταινιών Ο Άρχοντας των Δαχτυλιδιών του Πίτερ Τζάκσον το 1997, αλλά περιορίστηκε από τον τότε ιδιοκτήτη της, την Disney, η οποία ζήτησε να μετατρέψει την ιστορία σε μια ταινία αντί για δύο ταινίες, έτσι ώστε ο Πίτερ Τζάκσον να μεταφέρει το έργο στην New Line Cinema, η οποία και απέκτησε τα δικαιώματα ανάπτυξης των The Lord of the Rings και The Hobbit από το Miramax για περίπου 12 εκατομμύρια δολάρια. (Η Miramax διατήρησε το 5% του ακαθάριστου). Τα κύρια γυρίσματα για την κινηματογραφική τριλογία του Άρχοντα των Δαχτυλιδιών του Πίτερ Τζάκσον πραγματοποιήθηκαν ταυτόχρονα στη Νέα Ζηλανδία από τις 11 Οκτωβρίου 1999 έως τις 22 Δεκεμβρίου 2000. Η τριλογία γυρίστηκε με την άδεια της Tolkien Enterprises και κυκλοφόρησε από τη New Line μεταξύ 2001 και 2003, και γνώρισαν κριτική και εμπορική επιτυχία. Ωστόσο, τον Αύγουστο του 2004, η Tolkien Enterprises μήνυσε τη New Line για 20 εκατομμύρια δολάρια σε απλήρωτα δικαιώματα βάσει της διαφοράς μεταξύ των ακαθάριστων και των καθαρών κερδών. Εξωδικαστικός συμβιβασμός επετεύχθη τον Αύγουστο του 2005, αν και λεπτομέρειες δεν δόθηκαν στη δημοσιότητα.

Τα πνευματικά δικαιώματα προσαρμογής σε βιντεοπαιχνίδια των λογοτεχνικών έργων του Τόλκιν αδειοδοτήθηκαν για πρώτη φορά από την Vivendi, η οποία παρήγαγε το The Fellowship of the Ring το 2002 και το Hobbit το 2003. Την ίδια περίοδο, η Electronic Arts (EA) έφθασε σε συμφωνία αδειοδότησης για προϊόντα που σχετίζονται με τις ταινίες του Peter Jackson, που οδήγησε στην κυκλοφορία μιας σειράς παιχνιδιών βασισμένων στις ταινίες του Πίτερ Τζάκσον, ξεκινώντας με το The Two Towers το 2002. Το 2005, η EA απέκτησε τα δικαιώματα παραγωγής παιχνιδιών με βάση και τα λογοτεχνικά έργα, παράγοντας περαιτέρω τίτλους μέχρι την κυκλοφορία του Lord of the Rings: Conquest το 2009, όταν έληξε η σύμβαση αδειοδότησης. Τα δικαιώματα των βιντεοπαιχνιδιών πέρασαν στη συνέχεια στην Warner Brothers.

Το 2010, το όνομα της εταιρείας άλλαξε σε Middle-earth Enterprises.

Το 2011, το Cubicle 7 παρήγαγε το The One Ring Roleplaying Game, ένα αδειοδοτημένο παιχνίδι ρόλων που διαδραματίζεται στην Μέση Γη, σε συνεργασία με τα Sophisticated Games. Ενώ το παιχνίδι διέθετε τους δικούς του μοναδικούς κανόνες, το Cubicle 7 ανακοίνωσε στις 14 Μαρτίου 2016, ότι θα δημιουργήσει μια προσαρμογή χρησιμοποιώντας επιτραπέζιους κανόνες παιχνιδιού συμβατούς με το Dungeons & Dragons.

Τον Αύγουστο του 2022 ανακοινώθηκε ότι η Middle-earth Enterprises αγοράστηκε απο την απο την Embracer Group, την μητρική εταιρία της THQ Nordic.

Παραπομπές
----------

1. 1 2  «About». Middle-earth Enterprises. Αρχειοθετήθηκε από το πρωτότυπο στις 14 Ιουλίου 2011.
2. ↑  Dotinga, William (November 26, 2012). «Tolkiens Aghast at Warner Bros.' Exploitation». *Courthouse News*.. Ανακτήθηκε στις November 6, 2017.
3. 1 2 3  Quinn, Karl (14 December 2013). «Lord of the Rings a chronicle of legal disputes». *The Sydney Morning Herald*.. Ανακτήθηκε στις November 6, 2017.
4. ↑  Ea Granted Rights to Develop the Lord of the Rings Games Based on J. R. R. Tolkien'S Epic Literary Fiction, 25 July 2005, EA press release Αρχειοθετήθηκε 2017-07-31 στο Wayback Machine. *gamershell.com*
5. ↑  Lord of the Rings game rights now at Warner Bros Αρχειοθετήθηκε 15 April 2009 στο Wayback Machine. *weblogs.variety.com*
6. ↑   Αρχειοθετήθηκε 15 March 2016 στο Wayback Machine."cubicle7.co.uk D&D comes to Middle-Earth, 14, March 2016, Cubicle 7 press release"
7. ↑  «Embracer Group enters into agreement to acquire IP rights to The Lord of the Rings and The Hobbit literary works by J.R.R Tolkien». *Embracer Group*. 18 Αυγούστου 2022. Ανακτήθηκε στις 18 Αυγούστου 2022.

Εξωτερικοί σύνδεσμοι
--------------------

* Επίσημος ιστότοπος της Middle-earth Enterprises


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η Μέση Γη στην οθόνη |
| --- |
|  |
| 

* Middle-earth Enterprises

 |
|  |
| Έργα κινουμένων σχεδίων | 
* *Χόμπιτ* (1977)
* *Ο Άρχοντας των Δαχτυλιδιών* (1978)
* *Η Επιστροφή του Βασιλιά* (1980)
* *The War of the Rohirrim* (2024)
 |
|  |
| Έργα ζωντανής δράσης | 

|  |  |  |  |  |  |  |
| --- | --- | --- | --- | --- | --- | --- |
| Σειρές ταινιώντου Πίτερ Τζάκσον | 

|  |  |
| --- | --- |
| *Ο Άρχοντας των Δαχτυλιδιών* | 
* Ταινίες
	+ *Η Συντροφιά του Δαχτυλιδιού* (2001)
	+ *Οι Δύο Πύργοι* (2002)
	+ *Η Επιστροφή του Βασιλιά* (2003)
* Στοιχεία
	+ Accolades
	+ Original characters
	+ Film vs book
	+ Μουσική
	+ Παραγωγή
 |
|  |
| *Το Χόμπιτ* | 
* Ταινίες
	+ *Ένα Αναπάντεχο Ταξίδι* (2012)
	+ *Η Ερημιά του Νοσφιστή* (2013)
	+ *Η Μάχη των Πέντε Στρατών* (2014)
* Στοιχεία
	+ Accolades
	+ Original characters
	+ Μουσική
 |

 |
|  |
| Άλλα έργα | 
* *Sagan om ringen* (1971)
* *The Hobbit* (1985)
* *Khraniteli* (1991)
* *Hobitit* (1993)
* *Ο Άρχοντας των Δαχτυλιδιών: Τα Δαχτυλίδια της Δύναμης* (2022-σήμερα)
 |
|  |
| Ταινίες απο Φαν | 
* *The Hunt for Gollum* (2009)
* *Born of Hope* (2009)
 |

 |
|  |
| 
* Wikipedia book Book
* Κατηγορία
 |

 |